title: Provedbena uredba Komisije (EU) 2021/1209 оd 22. srpnja 2021. o pokretanju revizija Provedbene uredbe (EU) 2017/2230 o uvođenju konačne antidampinške pristojbe na uvoz trikloroizocijanurne kiseline podrijetlom iz Narodne Republike Kine za tri kineska proizvođača izvoznika (revizije „novih izvoznika”), kojom se stavlja izvan snage pristojba s obzirom na uvoz od tih proizvođača izvoznika i uvodi evidentiranje tog uvoza

text:
                  23.7.2021

                  HR

                  Službeni list Europske unije

                  L 263/1

         PROVEDBENA UREDBA KOMISIJE (EU) 2021/1209
         оd 22. srpnja 2021.
         o pokretanju revizija Provedbene uredbe (EU) 2017/2230 o uvođenju konačne antidampinške pristojbe na uvoz trikloroizocijanurne kiseline podrijetlom iz Narodne Republike Kine za tri kineska proizvođača izvoznika (revizije „novih izvoznika”), kojom se stavlja izvan snage pristojba s obzirom na uvoz od tih proizvođača izvoznika i uvodi evidentiranje tog uvoza
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („osnovna uredba”), a posebno njezin članak 11. stavak 4. i članak 14. stavak 5.,
         nakon što je obavijestila države članice,
         budući da:
         1.   ZAHTJEV

                     (1)

                     Komisija je primila tri zahtjeva za reviziju „novog izvoznika” u skladu s člankom 11. stavkom 4. osnovne uredbe.

                     (2)

                     Zahtjeve su podnijeli Hebei Xingfei Chemical Co., Ltd 13. srpnja 2020., Inner Mongolia Likang Bio-Tech Co., Ltd (Likang) 29. srpnja 2019. (ažuriran 12. veljače 2021.) i Shandong Lantian Disinfection Technology Co., Ltd 13. travnja 2021. („podnositelji zahtjeva”), proizvođači izvoznici trikloroizocijanurne kiseline u Narodnoj Republici Kini („NRK”).

               2.   PROIZVOD IZ POSTUPKA REVIZIJE

                     (3)

                     Proizvod iz postupka revizije jest trikloroizocijanurna kiselina i njezini pripravci, poznata i pod međunarodnim nezaštićenim imenom (INN) kao „simklozen”, trenutačno razvrstani u oznake KN ex 2933 69 80 i ex 3808 94 20 (oznake TARIC 2933698070 i 3808942020) i podrijetlom iz NRK-a.

               3.   POSTOJEĆE MJERE

                     (4)

                     Mjera koja je trenutačno na snazi jest konačna antidampinška pristojba uvedena Provedbenom uredbom Komisije (EU) 2017/2230 (2), prema kojoj se na uvoz proizvoda iz postupka revizije podrijetlom iz NRK-a, uključujući i proizvod koji proizvodi podnositelj zahtjeva, primjenjuje konačna antidampinška pristojba od 42,6 %, osim za nekoliko trgovačkih društava posebno navedenih u članku 1. stavku 2. te uredbe, na koja se primjenjuju pojedinačne stope pristojbe.

               4.   RAZLOZI ZA REVIZIJE

                     (5)

                     Podnositelji zahtjeva dostavili su dostatne dokaze da nisu izvozili proizvod iz postupka revizije u Uniju tijekom razdoblja ispitnog postupka na kojem su se izvorno temeljile antidampinške mjere (od 1. travnja 2003. do 31. ožujka 2004.).

                     (6)

                     Podnositelji zahtjeva pružili su dostatne dokaze da nisu povezani ni s jednim od proizvođača izvoznika proizvoda iz postupka revizije na koje se primjenjuju antidampinške pristojbe na snazi.

                     (7)

                     Naposljetku, podnositelji zahtjeva pružili su dostatne dokaze da su proizvod iz postupka revizije počeli izvoziti u Uniju nakon završetka razdoblja početnog ispitnog postupka.

               5.   POSTUPAK

         5.1.   Pokretanje postupka

                     (8)

                     Komisija je ispitala raspoložive dokaze i zaključila da postoje dostatni dokazi koji opravdavaju pokretanje revizije „novog izvoznika” u skladu s člankom 11. stavkom 4. osnovne uredbe radi utvrđivanja pojedinačne dampinške marže za svakog od podnositelja zahtjeva. Ako se utvrdi postojanje dampinga, Komisija će odrediti razinu pristojbe koja bi se trebala primjenjivati na uvoz proizvoda iz postupka revizije koji proizvodi svaki od podnositelja zahtjeva.

                     (9)

                     U skladu s člankom 11. stavkom 3. i člankom 11. stavkom 4. osnovne uredbe uobičajena vrijednost za podnositelje zahtjeva utvrđuje se u skladu s metodologijom iz članka 2. stavka 7. osnovne uredbe kakva je bila na snazi 19. prosinca 2017. s obzirom na to da je posljednja revizija zbog predstojećeg isteka mjera pokrenuta prije 20. prosinca 2017.

                     (10)

                     Proizvođači Unije za koje se zna da se to na njih odnosi obaviješteni su o zahtjevu za reviziju 8. travnja 2021. i omogućeno im je iznošenje primjedbi do 23. travnja 2021.

                     (11)

                     Komisija također skreće pozornost strana da je nakon izbijanja bolesti COVID-19 objavljena Obavijest (3) o posljedicama izbijanja covida-19 za antidampinške i antisubvencijske ispitne postupke koja bi se mogla primjenjivati na ovaj postupak.

               5.2.   Ukidanje postojećih mjera i evidentiranje uvoza

                     (12)

                     U skladu s člankom 11. stavkom 4. osnovne uredbe antidampinšku pristojbu koja je na snazi trebalo bi ukinuti za uvoz proizvoda iz postupka revizije koji proizvode podnositelji zahtjeva. Istodobno, takav bi se uvoz trebao evidentirati u skladu s člankom 14. stavkom 5. osnovne uredbe kako bi se osiguralo da se antidampinške pristojbe mogu naplatiti od datuma registracije tog uvoza ako se revizijom utvrdi damping u odnosu na svakog od podnositelja zahtjeva. Nadalje, Komisija napominje da u ovoj fazi nije moguće pouzdano procijeniti iznos moguće buduće obveze, ne dovodeći u pitanje članak 9. stavak 4. osnovne uredbe.

               5.3.   Razdoblje ispitnog postupka revizije

                     (13)

                     S obzirom na mali broj transakcija u dokumentaciji i kako bi se dobili reprezentativni nalazi, ispitnim postupkom obuhvatit će se razdoblje od 1. siječnja 2019. do 30. lipnja 2021. („razdoblje ispitnog postupka revizije”).

               5.4.   Podnositelji zahtjeva u ispitnom postupku

                     (14)

                     Kako bi prikupila podatke koje smatra potrebnima za ispitni postupak, Komisija je podnositeljima zahtjeva stavila na raspolaganje upitnik, koji je dostupan u dokumentaciji koja se daje na uvid zainteresiranim stranama i na internetskim stranicama Glavne uprave za trgovinu: https://trade.ec.europa.eu/tdi/. Podnositelji zahtjeva moraju dostaviti ispunjeni upitnik u roku iz članka 4. stavka 2. ove Uredbe.

               5.5.   Ostali podnesci

                     (15)

                     U skladu s odredbama ove Uredbe sve se zainteresirane strane pozivaju da iznesu stajalište te da dostave informacije i popratne dokaze. Osim ako je određeno drukčije, te informacije i popratni dokazi moraju se dostaviti Komisiji u roku određenom u članku 4. stavku 2. ove Uredbe.

               5.6.   Mogućnost saslušanja pred ispitnim službama Komisije

                     (16)

                     Sve zainteresirane strane mogu zatražiti saslušanje pred ispitnim službama Komisije u rokovima iz članka 4. stavka 3. ove Uredbe. Svi zahtjevi za saslušanje podnose se u pisanom obliku i moraju sadržavati razloge za podnošenje. Zahtjev za saslušanje o pitanjima povezanima s pokretanjem ispitnog postupka mora se podnijeti u roku od 15 dana od datuma stupanja na snagu ove Uredbe. Nakon toga zahtjev za saslušanje mora se podnijeti u rokovima koje u svojoj komunikaciji sa strankama odredi Komisija.

               5.7.   Upute za dostavu podnesaka i ispunjenih upitnika te korespondenciju

                     (17)

                     Informacije dostavljene Komisiji u svrhu ispitnih postupaka trgovinske zaštite ne smiju podlijegati autorskim pravima. Prije nego što Komisiji dostave informacije i/ili podatke koji podliježu autorskim pravima treće strane, strane moraju zatražiti posebno dopuštenje od nositelja autorskih prava kojim se Komisiji izričito dopušta a) upotreba informacija i podataka u svrhu ovog postupka trgovinske zaštite i b) pružanje informacija i/ili podataka zainteresiranim stranama u ovom ispitnom postupku u obliku kojim im se omogućuje ostvarivanje prava na obranu.

                     (18)

                     Svi podnesci (uključujući informacije koje se traže u ovoj Uredbi), ispunjeni upitnici i korespondencija zainteresiranih strana za koje se zahtijeva povjerljivo postupanje, moraju imati oznaku „Sensitive” (osjetljivo) (4). Zainteresirane strane koje dostavljaju informacije tijekom ovog ispitnog postupka pozivaju se da obrazlože svoj zahtjev za povjerljivo postupanje.

                     (19)

                     Stranke koje dostavljaju informacije s oznakom „Sensitive” dužne su u skladu s člankom 19. stavkom 2. osnovne uredbe dostaviti sažetke tih informacija u verziji koja nije povjerljiva s oznakom „For inspection by interested parties” (na uvid zainteresiranim stranama). Ti sažeci trebali bi biti dovoljno detaljni da se može razumjeti bit informacija koje su dostavljene kao povjerljive.

                     (20)

                     Ako stranka koja dostavlja povjerljive informacije ne navede dobar razlog za traženje povjerljivog postupanja ili ne dostavi sažetak u verziji koja nije povjerljiva, u traženom obliku i tražene kvalitete, Komisija te informacije ne mora uzeti u obzir, osim ako se iz odgovarajućih izvora može na zadovoljavajući način dokazati da su te informacije točne.

                     (21)

                     Zainteresirane strane pozivaju se da sve podneske i zahtjeve dostave putem stranice TRON.tdi (https://webgate.ec.europa.eu/tron/TDI), uključujući skenirane punomoći i potvrde.

                     (22)

                     Zainteresirane strane trebaju račun za EU Login kako bi mogle pristupiti stranici TRON.tdi. Potpune upute za registraciju i uporabu stranice TRON.tdi dostupne su ovdje: https://webgate.ec.europa.eu/tron/resources/documents/gettingStarted.pdf.

                     (23)

                     Uporabom stranice TRON.tdi ili e-pošte zainteresirane strane izražavaju svoju suglasnost s pravilima koja se primjenjuju na elektroničke podneske, sadržanima u dokumentu „KORESPONDENCIJA S EUROPSKOM KOMISIJOM U PREDMETIMA TRGOVINSKE ZAŠTITE” objavljenom na internetskim stranicama Glavne uprave za trgovinu: http://trade.ec.europa.eu/doclib/docs/2011/june/tradoc_148003.pdf.

                     (24)

                     Zainteresirane strane moraju navesti svoje ime, adresu, broj telefona i valjanu e-adresu te osigurati da je dostavljena e-adresa ispravna službena e-adresa koja se svakodnevno provjerava. Nakon što primi podatke za kontakt, Komisija će sa zainteresiranim stranama komunicirati isključivo putem stranice TRON.tdi ili e-poštom, osim ako one izričito zatraže da sve dokumente Komisije primaju nekim drugim sredstvom komunikacije ili ako vrsta dokumenta zahtijeva slanje preporučenom poštom. Dodatna pravila i informacije o korespondenciji s Komisijom, uključujući načela koja se primjenjuju na podneske dostavljene putem stranice TRON.tdi i e-poštom, zainteresirane strane mogu pronaći u prethodno navedenim uputama za komunikaciju sa zainteresiranim stranama.
                     Adresa Komisije za korespondenciju:

                                 Europska komisija

                                 Glavna uprava za trgovinu

                                 Uprava G

                                 Ured: CHAR 04/039

                                 1049 Bruxelles

                                 BELGIJA

                           TRON.tdi: https://webgate.ec.europa.eu/tron/tdi
                     E-pošta: TRADE-R746-TCCA@ec.europa.eu

               6.   NESURADNJA

                     (25)

                     Ako zainteresirana strana odbije odobriti pristup potrebnim informacijama ili ih ne dostavi u roku ili ako znatno ometa ispitni postupak, nalazi, bili pozitivni ili negativni, mogu se donijeti na temelju raspoloživih podataka u skladu s člankom 18. osnovne uredbe.

                     (26)

                     Ako se utvrdi da je zainteresirana strana dostavila lažne ili obmanjujuće informacije, te se informacije ne uzimaju u obzir, a mogu se upotrijebiti raspoloživi podaci u skladu s člankom 18. osnovne uredbe.

                     (27)

                     Ako zainteresirana strana ne surađuje ili surađuje samo djelomično te se stoga nalazi temelje na raspoloživim podacima u skladu s člankom 18. osnovne uredbe, ishod za tu stranu može biti manje povoljan nego što bi bio da je surađivala.

               7.   SLUŽBENIK ZA SASLUŠANJE

                     (28)

                     Zainteresirane strane mogu zatražiti intervenciju službenika za saslušanje u trgovinskim postupcima. Službenik za saslušanje ispituje zahtjeve za pristup dokumentaciji, sporove povezane s povjerljivošću dokumenata, zahtjeve za produljenje rokova i sve druge zahtjeve povezane s pravima na obranu zainteresiranih strana i trećih strana koji se mogu podnijeti tijekom postupka.

                     (29)

                     Službenik za saslušanje može organizirati saslušanja sa zainteresiranim stranama i službama Komisije te posredovati među njima kako bi osigurao da zainteresirane strane u potpunosti ostvaruju svoja prava na obranu. Zahtjevi za saslušanje pred službenikom za saslušanje podnose se u pisanom obliku i trebali bi sadržavati razloge za njihovo podnošenje. Službenik za saslušanje ispitat će razloge za podnošenje zahtjevâ. Saslušanja bi se trebala održati samo ako pitanja nisu pravodobno riješena sa službama Komisije.

                     (30)

                     Svi zahtjevi moraju se podnijeti pravovremeno i žurno kako se ne bi ugrozilo uredno odvijanje postupka. U tu svrhu zainteresirane strane trebale bi zatražiti intervenciju službenika za saslušanje u najkraćem roku nakon nastanka događaja koji opravdava takvu intervenciju. Ako se zahtjevi za saslušanje ne podnesu u važećem roku, službenik za saslušanje ispitat će i razloge kašnjenja, prirodu postavljenih pitanja i utjecaj tih pitanja na pravo na obranu, vodeći računa o interesu dobrog upravljanja i pravovremenom završetku ispitnog postupka.

                     (31)

                     Dodatne informacije i podatke za kontakt zainteresirane strane mogu pronaći na stranicama službenika za saslušanje na internetskim stranicama Glavne uprave za trgovinu: http://ec.europa.eu/trade/trade-policy-and-you/contacts/hearing-officer/.

               8.   VREMENSKI OKVIR ISPITNOG POSTUPKA

                     (32)

                     Ispitni postupak zaključuje se, u skladu s člankom 11. stavkom 5. osnovne uredbe, u roku od devet mjeseci od datuma stupanja na snagu ove Uredbe.

               9.   OBRADA OSOBNIH PODATAKA

                     (33)

                     Osobni podaci prikupljeni u ovom ispitnom postupku obrađivat će se u skladu s Uredbom (EU) 2018/1725 Europskog parlamenta i Vijeća (5).

                     (34)

                     Obavijest o zaštiti podataka kojom se pojedinci obavješćuju o obradi osobnih podataka u okviru djelovanja Komisije u području trgovinske zaštite dostupna je na internetskim stranicama Glavne uprave za trgovinu: http://ec.europa.eu/trade/policy/accessing-markets/trade-defence/,

               DONIJELA JE OVU UREDBU:

            Članak 1.

               1.   U skladu s člankom 11. stavkom 4. Uredbe (EU) 2016/1036 pokreće se revizija Provedbene uredbe (EU) 2017/2230 kako bi se utvrdilo treba li uvesti pojedinačnu antidampinšku pristojbu na uvoz trikloroizocijanurne kiseline i njezinih pripravaka, poznatih i pod međunarodnim nezaštićenim imenom (INN) kao „simklozen”, trenutačno razvrstanih u oznake KN ex 2933 69 80 i ex 3808 94 20 (oznake TARIC 2933698070 i 3808942020), podrijetlom iz Narodne Republike Kine („proizvod iz postupka revizije”), koje za izvoz u Uniju proizvodi Inner Mongolia Likang Bio-Tech Co., Ltd (Likang) (dodatna oznaka TARIC C630).

               2.   Revizija iz stavka 1. pokreće se i u vezi s uvozom proizvoda iz postupka revizije koji društvo Hebei Xingfei Chemical Co., Ltd proizvodi za izvoz u Uniju (dodatna oznaka TARIC C629).

               3.   Revizija iz stavka 1. pokreće se i u vezi s uvozom proizvoda iz postupka revizije koji za izvoz u Uniju proizvodi društvo Shandong Lantian Disinfection Technology Co., Ltd. (dodatna oznaka TARIC C695).

            Članak 2.
            Antidampinška pristojba uvedena Provedbenom uredbom (EU) 2017/2230 stavlja se izvan snage u pogledu uvoza iz članka 1. ove Uredbe.

            Članak 3.
            Nacionalna carinska tijela na temelju članka 11. stavka 4. i članka 14. stavka 5. Uredbe (EU) 2016/1036 poduzimaju odgovarajuće mjere za evidentiranje uvoza iz članka 1. ove Uredbe.
            Evidentiranje prestaje devet mjeseci od datuma stupanja na snagu ove Uredbe.

            Članak 4.

               1.   Zainteresirane strane moraju se javiti Komisiji u roku od 15 dana od datuma stupanja na snagu ove Uredbe.

               2.   Ako zainteresirane strane žele da se njihove izjave uzmu u obzir tijekom ispitnog postupka, moraju iznijeti svoja stajališta u pisanom obliku i dostaviti odgovore na upitnik ili druge podatke u roku od 37 dana od datuma objave ove Uredbe u Službenom listu Europske unije, osim ako je utvrđeno drukčije.

               3.   Zainteresirane strane mogu od Komisije zatražiti saslušanje u istom roku od 37 dana. Zahtjev za saslušanje o pitanjima povezanima s pokretanjem ispitnog postupka mora se podnijeti u roku od 15 dana od datuma stupanja na snagu ove Uredbe. Svi zahtjevi za saslušanje podnose se u pisanom obliku i moraju sadržavati razloge za podnošenje.

            Članak 5.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. srpnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 176, 30.6.2016., str. 21.

            (2)  Provedbena uredba Komisije (EU) 2017/2230 оd 4. prosinca 2017. o uvođenju konačne antidampinške pristojbe na uvoz trikloroizocijanurne kiseline podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća (SL L 319, 5.12.2017., str. 10.).

            (3)  https://eur-lex.europa.eu/legal-content/HR/TXT/HTML/?uri=CELEX:52020XC0316(02)&from=EN

            (4)  Dokument s oznakom „Sensitive” dokument je koji se smatra povjerljivim u skladu s člankom 19. osnovne uredbe i člankom 6. Sporazuma WTO-a o provedbi članka VI. GATT-a iz 1994. (Sporazum o antidampingu). To je ujedno zaštićeni dokument u skladu s člankom 4. Uredbe (EZ) br. 1049/2001 Europskog parlamenta i Vijeća (SL L 145, 31.5.2001., str. 43.).

            (5)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).


title: Provedbena uredba Vijeća (EU) 2021/1276 od 30. srpnja 2021. o provedbi Uredbe (EU) 2019/1716 o mjerama ograničavanja s obzirom na stanje u Nikaragvi

text:
                  2.8.2021

                  HR

                  Službeni list Europske unije

                  LI 277/12

         PROVEDBENA UREDBA VIJEĆA (EU) 2021/1276
         od 30. srpnja 2021.
         o provedbi Uredbe (EU) 2019/1716 o mjerama ograničavanja s obzirom na stanje u Nikaragvi
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2019/1716 od 14. listopada 2019. o mjerama ograničavanja s obzirom na stanje u Nikaragvi (1), a posebno njezin članak 13. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 14. listopada 2019. donijelo Uredbu (EU) 2019/1716 o mjerama ograničavanja s obzirom na stanje u Nikaragvi.

                     (2)

                     Visoki predstavnik Unije za vanjske poslove i sigurnosnu politiku („Visoki predstavnik”) 10. lipnja 2021. dao je izjavu u ime Unije u kojoj osuđuje aktivnosti nikaragvanskih vlasti protiv oporbenih stranaka, medija, novinara i drugih medijskih djelatnika, boraca za ljudska prava i civilnog društva, među ostalim sustavnim pritvaranjem i uhićenjem potencijalnih predsjedničkih kandidata i vođa oporbe. Visoki predstavnik naveo je da je Unija s obzirom na stanje u Nikaragvi spreman upotrijebiti sve instrumente, uključujući nametanje dodatnih mjera ograničavanja.

                     (3)

                     Budući da je stanje u Nikaragvi i dalje ozbiljno, osam osoba trebalo bi uključiti na popis fizičkih i pravnih osoba, subjekata i tijela koji podliježu mjerama ograničavanja naveden u Prilogu I. Uredbi (EU) 2019/1716.

                     (4)

                     Prilog I. Uredbi (EU) 2019/1716 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog I. Uredbi (EU) 2019/1716 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. srpnja 2021.

                  Za Vijeće

                  Predsjednik

               G. DOVŽAN

            (1)  SL L 262, 15.10.2019., str. 1.

            PRILOG
            Na popis fizičkih i pravnih osoba, subjekata i tijela naveden u Prilogu I. Uredbi (EU) 2019/1716 dodaju se sljedeće osobe:

                           Ime i prezime

                           Identifikacijski podaci

                           Razlozi

                           Datum uvrštenja na popis

                           „7.

                           Rosario María MURILLO ZAMBRANA
                           Drugo ime: Rosario María MURILLO DE ORTEGA

                           Položaj(i): potpredsjednica Republike Nikaragve (od 2017.), supruga predsjednika Daniela Ortege
                           Datum rođenja: 22. lipnja 1951.
                           Mjesto rođenja: Managua, Nikaragva
                           Spol: ženski
                           Državljanstvo: nikaragvansko
                           Broj putovnice: A00000106 (Nikaragva)

                           Potpredsjednica Nikaragve, prva dama Nikaragve i predvodnica Sandinističke mladeži. Prema tvrdnjama predsjednika Daniela Ortege, Rosario María Murillo Zambrana s njim dijeli polovicu ovlasti. Imala je odlučujuću ulogu u poticanju i opravdavanju represije nad demonstracijama oporbe koju je nacionalna policija Nikaragve provodila 2018. U lipnju 2021. javno je prijetila oporbi u Nikaragvi i diskreditirala neovisne novinare.
                           Stoga je odgovorna za teška kršenja ljudskih prava, represiju nad civilnim društvom i demokratskom oporbom te podrivanje demokracije u Nikaragvi.

                           2.8.2021.

                           8.

                           Gustavo Eduardo PORRAS CORTES

                           Položaj(i): predsjednik Nacionalne skupštine Republike Nikaragve (od siječnja 2017.)
                           Datum rođenja: 11. listopada 1954.
                           Mjesto rođenja: Managua, Nikaragva
                           Spol: muški
                           Državljanstvo: nikaragvansko

                           Predsjednik Nacionalne skupštine Nikaragve od siječnja 2017. i član nacionalnog vodstva Sandinističke fronte nacionalnog oslobođenja (FSLN) od 1996. U svojstvu predsjednika Nacionalne skupštine Nikaragve odgovoran je za promicanje donošenja nekoliko represivnih pravnih akata, među kojima su zakon o amnestiji kojim se isključuje istraga protiv počinitelja masovnih kršenja ljudskih prava u 2018. i zakoni kojima se potkopava sloboda i demokratski proces u Nikaragvi.
                           Stoga je odgovoran za represiju nad civilnim društvom i demokratskom oporbom te ozbiljno podrivanje demokracije i vladavine prava u Nikaragvi.

                           2.8.2021.

                           9.

                           Juan Antonio VALLE VALLE

                           Položaj(i): vođa u nikaragvanskoj nacionalnoj policiji
                           Čin: general / viši povjerenik
                           Datum rođenja: 4. svibnja 1963.
                           Mjesto rođenja: Matagalpa, Nikaragva
                           Spol: muški
                           Državljanstvo: nikaragvansko

                           Kao vođa u činu višeg povjerenika (drugi najviši čin) nikaragvanske nacionalne policije (NNP) i u okviru vodeće funkcije u policiji u Managui Juan Antonio Valle Valle odgovoran je za opetovane radnje policijske brutalnosti i prekomjernu uporabu sile, što je dovelo do smrti stotina civila, za proizvoljna uhićenja i pritvaranja, za kršenja slobode izražavanja i sprečavanja prosvjeda protiv vlade.
                           Stoga je odgovoran za teška kršenja ljudskih prava i represiju nad civilnim društvom i demokratskom oporbom u Nikaragvi.

                           2.8.2021.

                           10.

                           Ana Julia GUIDO OCHOA
                           Drugo ime: Ana Julia GUIDO DE ROMERO

                           Položaj(i): javna tužiteljica Republike Nikaragve
                           Datum rođenja: 16. veljače 1959.
                           Mjesto rođenja: Matagalpa, Nikaragva
                           Spol: ženski
                           Državljanstvo: nikaragvansko

                           U svojstvu javne tužiteljice, najviše državne službenice u uredu javnog tužitelja, Ana Julia Guido Ochoa, koja odana Orteginu režimu, odgovorna je za politički motiviran progon brojnih prosvjednika i članova političke oporbe. Osnovala je specijaliziranu jedinicu koja je lažirala optužbe protiv prosvjednika i podizala optužnice protiv njih. Osim toga, odgovorna je za diskvalifikaciju glavnog oporbenog kandidata za opće izbore za javnu funkciju.
                           Stoga je odgovorna za teška kršenja ljudskih prava, represiju nad civilnim društvom i demokratskom oporbom te podrivanje demokracije i vladavine prava u Nikaragvi.

                           2.8.2021.

                           11.

                           Fidel de Jesús DOMÍNGUEZ ÁLVAREZ

                           Položaj(i): šef policije u Leonu, glavni povjerenik nacionalne policije
                           Datum rođenja: 21. ožujka 1960.
                           Spol: muški
                           Državljanstvo: nikaragvansko

                           U svojstvu šefa policije u Leonu od 23. kolovoza 2018. Fidel de Jesús Domínguez Alvarez odgovoran je za brojna teška kršenja ljudskih prava, osobito proizvoljna uhićenja i pritvaranja, uključujući otmicu članova obitelji političkog protivnika, prekomjernu uporabu sile i kršenja slobode izražavanja i slobode medija.
                           Stoga je odgovoran za teška kršenja ljudskih prava i represiju nad civilnim društvom i demokratskom oporbom.

                           2.8.2021.

                           12.

                           Alba Luz RAMOS VANEGAS

                           Položaj(i): predsjednica Vrhovnog suda Republike Nikaragve
                           Datum rođenja: 3. lipnja 1949.
                           Spol: ženski
                           Državljanstvo: nikaragvansko
                           Broj putovnice: A0009864 (Nikaragva)

                           Kao predsjednica Vrhovnog suda Nikaragve odgovorna je za instrumentalizaciju pravosuđa u korist interesa Ortegina režima selektivnom kriminalizacijom oporbenih aktivnosti, perpetuiranjem kršenja pravâ na zakonito postupanje, proizvoljnim uhićenjima te diskvalifikacijom političkih stranaka i oporbenih kandidata.
                           Stoga je odgovorna za teška kršenja ljudskih prava, represiju nad civilnim društvom i demokratskom oporbom te ozbiljno podrivanje vladavine prava u Nikaragvi.

                           2.8.2021.

                           13.

                           Juan Carlos ORTEGA MURILLO

                           Položaj(i): direktor postaje Canal 8 i društva Difuso Comunicaciones. Vođa sandinističkog pokreta „4. svibnja”, sin predsjednika i potpredsjednice Republike Nikaragve
                           Datum rođenja: 17. listopada 1982.
                           Državljanstvo: nikaragvansko

                           Sin predsjednika Daniela Ortege i prve dame i potpredsjednice Rosario Murillo. Direktor jedne od glavnih propagandnih televizijskih postaja, Canala 8, i vođa sandinističkog pokreta „4. svibnja”. Na svojem položaju doprinosio je ograničavanju slobode izražavanja i slobode medija. Javno je prijetio nikaragvanskim poduzetnicima koji se protive Orteginu režimu. Stoga je odgovoran za podrivanje demokracije i represiju nad civilnim društvom u Nikaragvi. Budući da je sin potpredsjednice Rosario Murillo, povezan je s osobama odgovornima za teška kršenja ljudskih prava i represiju nad civilnim društvom u Nikaragvi.

                           2.8.2021.

                           14.

                           Bayardo ARCE CASTAÑO

                           Položaj(i): gospodarski savjetnik predsjednika Republike Nikaragve
                           Datum rođenja: 21. ožujka 1950.
                           Spol: muški
                           Državljanstvo: nikaragvansko

                           Na funkciji gospodarskog savjetnika predsjednika Daniela Ortege Bayardo Arce Castano ima znatan utjecaj na politike Ortegina režima. Stoga je povezan s osobama odgovornima za teška kršenja ljudskih prava u Nikaragvi.
                           Podržao je izradu zakonodavstva kojim se oporbenim kandidatima onemogućuje sudjelovanje na izborima. Stoga je odgovoran za represiju nad civilnim društvom i demokratskom oporbom.

                           2.8.2021.”


title: Provedbena uredba Komisije (EU) 2021/1258 оd 26. srpnja 2021. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Őrségi tökmagolaj” (ZOZP))

text:
                  2.8.2021

                  HR

                  Službeni list Europske unije

                  L 277/25

         PROVEDBENA UREDBA KOMISIJE (EU) 2021/1258
         оd 26. srpnja 2021.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Őrségi tökmagolaj” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Mađarske za upis naziva „Őrségi tökmagolaj” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Őrségi tökmagolaj” potrebno je upisati u registar,

               DONIJELA JE OVU UREDBU:

            Članak 1.
            Naziv „Őrségi tökmagolaj” (ZOZP) upisuje se u registar.
            Naziv iz prvog stavka odnosi se na proizvod iz razreda 1.5. Ulja i masnoće (maslac, margarin, ulje itd.) iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. srpnja 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 103, 25.3.2021., str. 18.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2021/1259 оd 26. srpnja 2021. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Tuzséri alma” (ZOI))

text:
                  2.8.2021

                  HR

                  Službeni list Europske unije

                  L 277/26

         PROVEDBENA UREDBA KOMISIJE (EU) 2021/1259
         оd 26. srpnja 2021.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Tuzséri alma” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Mađarske za upis naziva „Tuzséri alma” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Tuzséri alma” potrebno je upisati u registar,

               DONIJELA JE OVU UREDBU:

            Članak 1.
            Naziv „Tuzséri alma” (ZOI) upisuje se u registar.
            Naziv iz prvog stavka odnosi se na proizvod iz razreda 1.6. Voće, povrće i žitarice, u prirodnom stanju ili prerađeni iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. srpnja 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 102, 24.3.2021., str. 21.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (eu) 2021/1260 оd 26. srpnja 2021. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Pera Mantovana” (ZOZP))

text:
                  2.8.2021

                  HR

                  Službeni list Europske unije

                  L 277/27

         PROVEDBENA UREDBA KOMISIJE (eu) 2021/1260
         оd 26. srpnja 2021.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Pera Mantovana” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku zemljopisnog podrijetla „Pera Mantovana”, registriranu u skladu s Uredbom Komisije (EZ) br. 134/98 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen nijedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Pera Mantovana” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. srpnja 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 134/98 od 20. siječnja 1998. o dopuni Priloga Uredbi (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe (EEZ) br. 2081/92 (SL L 15, 21.1.1998., str. 6.).

            (3)  SL C 93, 19.3.2021., str. 39.


title: Provedbena uredba Komisije (EU) 2021/1261 оd 26. srpnja 2021. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Olio di Roma” (ZOZP))

text:
                  2.8.2021

                  HR

                  Službeni list Europske unije

                  L 277/28

         PROVEDBENA UREDBA KOMISIJE (EU) 2021/1261
         оd 26. srpnja 2021.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Olio di Roma” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Italije za upis naziva „Olio di Roma” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Olio di Roma” potrebno je upisati u registar,

               DONIJELA JE OVU UREDBU:

            Članak 1.
            Naziv „Olio di Roma” (ZOZP) upisuje se u registar.
            Naziv iz prvog stavka odnosi se na proizvod iz razreda 1.5. Ulja i masnoće (maslac, margarin, ulje itd.) iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. srpnja 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 112, 30.3.2021., str. 12.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2021/1262 оd 26. srpnja 2021. o odobrenju izmjena specifikacije za zaštićenu oznaku izvornosti ili zaštićenu oznaku zemljopisnog podrijetla („Iaşi” (ZOI))

text:
                  2.8.2021

                  HR

                  Službeni list Europske unije

                  L 277/29

         PROVEDBENA UREDBA KOMISIJE (EU) 2021/1262
         оd 26. srpnja 2021.
         o odobrenju izmjena specifikacije za zaštićenu oznaku izvornosti ili zaštićenu oznaku zemljopisnog podrijetla („Iaşi” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     Komisija je ispitala zahtjev za odobrenje izmjena specifikacije za zaštićenu oznaku izvornosti „Iaşi”, koji je podnijela Rumunjska u skladu s člankom 105. Uredbe (EU) br. 1308/2013.

                     (2)

                     Komisija je zahtjev za odobrenje izmjena specifikacije objavila u Službenom listu Europske unije u skladu s člankom 97. stavkom 3. Uredbe (EU) br. 1308/2013. (2)

                     (3)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (4)

                     Stoga bi izmjene specifikacije trebalo odobriti u skladu s člankom 99. Uredbe (EU) br. 1308/2013.

                     (5)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Odobravaju se izmjene specifikacije objavljene u Službenom listu Europske unije za naziv „Iaşi” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. srpnja 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 347, 20.12.2013., str. 671.

            (2)  SL C 93, 19.3.2021., str. 68.


title: Provedbena uredba Komisije (EU) 2021/1263 оd 26. srpnja 2021. o zaštiti naziva u skladu s člankom 99. Uredbe (EU) br. 1308/2013 Europskog parlamenta i Vijeća („Muškat momjanski/Moscato di Momiano” (ZOI))

text:
                  2.8.2021

                  HR

                  Službeni list Europske unije

                  L 277/30

         PROVEDBENA UREDBA KOMISIJE (EU) 2021/1263
         оd 26. srpnja 2021.
         o zaštiti naziva u skladu s člankom 99. Uredbe (EU) br. 1308/2013 Europskog parlamenta i Vijeća („Muškat momjanski/Moscato di Momiano” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     U skladu s člankom 97. stavcima 2. i 3. Uredbe (EU) br. 1308/2013 Komisija je ispitala zahtjev Hrvatske za upis naziva „Muškat momjanski/Moscato di Momiano” te ga objavila u Službenom listu Europske unije (2).

                     (2)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (3)

                     U skladu s člankom 99. Uredbe (EU) br. 1308/2013 naziv „Muškat momjanski/Moscato di Momiano” trebalo bi zaštititi i upisati u registar iz članka 104. te uredbe.

                     (4)

                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Zaštićuje se naziv „Muškat momjanski/Moscato di Momiano” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. srpnja 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 347, 20.12.2013., str. 671.

            (2)  SL C 36, 2.2.2021., str. 22.


title: Provedbena uredba Komisije (EU) 2021/1265 оd 26. srpnja 2021. o registraciji oznake zemljopisnog podrijetla jakog alkoholnog pića u skladu s člankom 30. stavkom 2. Uredbe (EU) 2019/787 Europskog parlamenta i Vijeća („Bayerischer Bärwurz”)

text:
                  2.8.2021

                  HR

                  Službeni list Europske unije

                  L 277/32

         PROVEDBENA UREDBA KOMISIJE (EU) 2021/1265
         оd 26. srpnja 2021.
         o registraciji oznake zemljopisnog podrijetla jakog alkoholnog pića u skladu s člankom 30. stavkom 2. Uredbe (EU) 2019/787 Europskog parlamenta i Vijeća („Bayerischer Bärwurz”)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/787 Europskog parlamenta i Vijeća od 17. travnja 2019. o definiranju, opisivanju, prezentiranju i označivanju jakih alkoholnih pića, upotrebi naziva jakih alkoholnih pića u prezentiranju i označivanju drugih prehrambenih proizvoda, zaštiti oznaka zemljopisnog podrijetla za jaka alkoholna pića, upotrebi etilnog alkohola i destilata poljoprivrednog podrijetla u alkoholnim pićima te stavljanju izvan snage Uredbe (EZ) br. 110/2008 (1), a posebno njezin članak 30. stavak 2.,
         budući da:

                     (1)

                     U skladu s člankom 17. stavkom 5. Uredbe (EZ) br. 110/2008 Europskog parlamenta i Vijeća (2) Komisija je ispitala zahtjev Njemačke od 7. lipnja 2019. za registraciju oznake zemljopisnog podrijetla „Bayerischer Bärwurz”.

                     (2)

                     Uredba (EU) 2019/787, kojom je zamijenjena Uredba (EZ) br. 110/2008, stupila je snagu 25. svibnja 2019. U skladu s člankom 49. stavkom 1. te uredbe poglavlje III. Uredbe (EZ) br. 110/2008, koje se odnosi na oznake zemljopisnog podrijetla, stavlja se izvan snage s učinkom od 8. lipnja 2019.

                     (3)

                     Zaključivši da je zahtjev u skladu s Uredbom (EZ) br. 110/2008, Komisija je na temelju članka 17. stavka 6. te uredbe i u skladu s člankom 50. stavkom 4. prvim podstavkom Uredbe (EU) 2019/787 objavila glavne specifikacije iz tehničke dokumentacije u Službenom listu Europske unije (3).

                     (4)

                     Komisiji nije dostavljen nijedan prigovor u skladu s člankom 27. stavkom 1. Uredbe (EU) 2019/787.

                     (5)

                     Oznaku „Bayerischer Bärwurz” trebalo bi stoga registrirati kao oznaku zemljopisnog podrijetla,

               DONIJELA JE OVU UREDBU:

            Članak 1.
            Registrira se oznaka zemljopisnog podrijetla „Bayerischer Bärwurz”. U skladu s člankom 30. stavkom 4. Uredbe (EU) 2019/787 ovom se Uredbom odobrava zaštita naziva „Bayerischer Bärwurz” predviđena člankom 21. Uredbe (EU) 2019/787.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. srpnja 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 130, 17.5.2019., str. 1.

            (2)  Uredba (EZ) br. 110/2008 Europskog parlamenta i Vijeća od 15. siječnja 2008. o definiranju, opisivanju, prezentiranju, označivanju i zaštiti oznaka zemljopisnog podrijetla jakih alkoholnih pića i stavljanju izvan snage Uredbe Vijeća (EEZ) br. 1576/89 (SL L 39, 13.2.2008., str. 16.).

            (3)  SL C 129, 13.4.2021., str. 26.